經數: 二○一六

經名: 宗鏡錄卷第三十七

頁數: 六三一

上	欄

自然寂而常照. 不依他發起也. 故信心銘云.

虛明自照不勞心力. 又云. 若體自無取相之

知. 故言無知. 不是前念起知. 至後念1妄□

知想. 然後名無知. 若然者. 則成無記之心. 何

名般若無知耶. 蓋是無緣之智. 照無相之境.

眞境無相. 眞智無知. 境智冥一. 理無不盡. 鑒

無不窮. 可謂佛智見性也. 又夫有取相之知.

則心有間□. 不能垢淨同如有無一旨. 照空

迷於辯有. 知俗乖乎了眞. 不能圓照萬法. 故

云. 有所不知也. 永嘉集云若以知知寂. 此非

無緣知. 如手執如意非無如意手. 若以自知

知. 亦非無緣知. 如手自作拳非無不拳手. 亦

不知知寂. 亦不自知知. 不可爲無知. 自性了

然故. 不同於木石. 手不執如意. 亦不自作拳.

不可爲無手. 以手安然故. 不同於□角. 乃至

今言知者. 不須知知但知而已. 則前不接滅.

後不引起. 前後斷續中間自孤. 當體不顧應

時消滅. 知體旣已滅. 豁然如托空. 寂爾少時

間. 唯覺無所得. 卽覺無覺. 無覺之覺異乎木

石. 觀和尙云. 此上無緣之知. 斯爲禪宗之妙.

以彼但顯無緣眞智. 以爲眞道. 若奪之者. 但

顯本心不隨妄心. 未有智慧照了心原. 故須

能所平等等不失照. 爲無知之知. 此知知於

空寂無生如來藏性. 方爲妙耳. 然上依敎方

便. 雖分頓漸. 不離一心. 如有偈云. 諸論各異

端. 修行理無二. 競執有是非. 達者無違諍

宗鏡錄卷第三十六

*丁未歲分司大藏都監開板

中	欄

宗鏡錄卷第三十七

*慧日永明寺主智覺禪師延壽集

夫萬行敎法總約心解者. 只如諸佛所說經

敎. 皆以名句文身. 詮表方成法義. 云何但

明一心而已答. 今且先約古德. 機應合說

質影雙明. 佛言. 自從光耀終至鶴林. 不說一

字. 汝亦不聞. 此是佛密意說. 約本眞法體離

言詮故不說一字. 卽諸法寂滅相. 不可以言

宣. 又但是佛不說心外一字法. 敎體者. 護法

云. 如來旣實現身實說法者. 卽通用說者聽

者. 正兼聲名句文而爲敎體. 敎體通有漏無

漏影像本質. 卽是合宜聞者. 根性已熟遂感

激. 如來識上有文義相生. 佛以慈悲本願緣

力. 卽爲衆生說三乘法. 所有聲名句文. 是

正無漏本質敎. 若是三乘五性衆生. 佛邊聽

法不能親聞. 自變相分而緣所有聲名句文

卽取有漏無漏. 是影像兼敎. 卽以質敎爲本.

能現影像故. 影像敎爲末. 依質有故. 由此

取本質敎. 爲正敎體. 影像敎爲兼敎體. 無性

菩薩難云. 我宗但取衆生識上影像相分爲

敎體者. 卽不違唯識. 汝護法. 若取佛本質聲

名句文爲敎體者. 卽是心外有法. 何成唯識.

護法答. 唯識之宗約親相分. 衆生聽時變起

相分而緣. 非取他質以爲自性. 然他本質. 卽

佛菩薩. 亦成唯識. 故不相違問. 何不唯取本

質爲正敎體卽休. 答. 緣衆生不能親聞無漏

質故. 必資影像. 問. 若爾何不唯取影像爲敎

下	欄

體. 是親聞故. 答. 雖卽親聞必假本質. 是以唯

識論云. 展轉增上力二識成決定. 言展轉增

上力者. 卽佛與衆生互爲增上緣. 言二識成

決定者卽衆生根決定. 如來悲決定. 謂衆生

根熟合聞法決定. 如來卽有悲決定. 決定與

衆生說法. 爲增上緣故. 又諸師影質有無不

同. 應須四句分別. 一唯質無影卽小乘有部

等. 二唯影無質. 卽龍軍無性. 三俱句. 卽護法

親光. 四俱非. 卽龍猛淸辯. 謂彼計勝義門中

不辯敎體. 全撥菩提涅槃爲空故. 已上約四

句料簡門中. 質影雙通護法爲勝. 然若約句

句文身解釋. 詮表皆是意言分別. 凡有詮量

不出心識. 乃至能說所說. □屬見聞覺知. 心

含善惡. 諸心數等無有一法出於心外. 當知

此心諸法之都. 顯事合理心可軌持. 故稱曰

經. 豈止於心. 乃至一切六塵悉皆是經. 以心

遍一切處故. 如法華玄義云. 歷法明經者. 若

以經爲正□. 何法是經. 舊用三種. 一用聲爲

經. 如佛在金口演說. 但有聲音詮辯聽者得

道. 故以聲爲經. 大品云. 從善知識所聞也. 二

用色爲經. 若佛在世可以聲爲經. 今佛去世.

紙墨傳持應用2爲色經. 大品云. 從經卷中

聞. 三用法爲經. 故云修我法者證乃自知. 又

塵爲經. 若於此土耳識利者. 能於聲塵分別

取悟. 則聲是其經. 於餘非經. 若意識利者. 自

能硏心思惟取決. 法是其經. 於餘非經. 眼識

利者. 文字詮量而得道理. 色是其經. 於餘非

經. 此方用三塵而已. 餘三識鈍鼻嗅紙墨則

無所知. 身觸經卷亦不能解. 舌□文字寧別

經數: 二○一六

經名: 宗鏡錄卷第三十七

頁數: 六三二

上	欄

是非. 若他土亦用六塵. 1亦偏用一塵. 如淨

名曰. 以一食施一切. 於食等者. 於法亦等. 於

法等於食亦等. 此卽偏用舌根所對爲經. 或

有國土. 以天衣觸身卽得道. 此偏用觸爲經.

或見佛光明得道. 此偏用色爲經. 或寂滅無

言觀心得道. 此偏用意爲經. 如衆香土以香

爲佛事. 此偏用香爲經. 他方六根識利六塵

得爲經. 此土三根識鈍. 鼻不及驢狗鹿等. 云

何於香味觸等能得通達. 問. 根利故於塵是

經. 鈍者塵則非經耶. 答. 六塵是法界. 體自

是經. 非根利取方乃是經. 何者. 大品云. 一切

法趣色. 是趣不過此色. 能詮一切法. 如墨

黑色. 一劃詮一. 二劃詮二. 三劃詮三. □一

劃則詮王. 足右劃則詮丑. 足左劃則詮田. 出

上詮由出下詮申. 如是□轉詮不可盡. 或一

字詮無量法. 無量字共詮一法. 無量字詮無

量法. 一字詮一法. 於黑墨小小□轉詮量大

異. 左□詮惡. 右□詮善. 上點詮無漏. 下點詮

有漏. 殺言與奪毁譽苦樂. 皆在墨中更無一

法出此墨外. 略而言之. 黑墨詮無量敎無量

行無量理. 黑墨亦是敎本行本理本. 黑墨從

初一點至無量點. 從點至字. 從字至句. 從

句至偈. 從偈至卷. 從卷至部. 又從一字句

中. 初立小行. 後著大行. 又從點字中. 初見

淺理. 後到深理. 是名黑色敎行義三種微發.

乃至當知. 黑字是諸法本. 靑黃赤白亦復如

是. 非字非非字. 雙照字非字. 不可說. 非不可

說. 不可見. 非不可見. 何所簡擇. 何所不簡

擇. 何所攝. 何所不攝. 何所○. 何所不○. 是

中	欄

則俱是非則悉非. 能於黑色通達一切非. 於

一切非通達一切是. 通達一切非非非是. 一

切法邪一切法正. 若於黑色不如是解則不

知字與非子. 靑黃赤白. 有對無對. 皆不能

知. 若於黑色通達. 知餘色亦如是此卽法華

經意. 以色爲經也. 聲塵亦如是或一聲詮一

法. 耳根利者. 卽解聲愛見因緣卽空卽假卽

中. 知脣舌牙齒皆不可得. 聲卽非聲. 非聲亦

聲. 非聲非非聲. 聲爲敎行義本. 種種等義. 皆

如上說. 是卽通達聲經香味觸等亦復如是.

經云. 一切世間治生産業皆與實相不相違

背. 卽此意也. 外入皆經周遍法界. 內入亦如

是. 內外入亦如是. 經云. 非內觀得解脫. 亦

不離內觀得解脫等. 又云. 能觀心性名爲上

定. 心是體夫有心者. 皆當得三菩提. 心是

宗. 暇心一處無事不辦. 心是用三界無別法.

唯是一心作. 覺觀心是語本. 以心分別於心

證心是敎相. 故云華香雲樹卽法界之法門.

刹土衆生本十身之正體. 故華嚴經云. 知一

切法是正思惟藏問. 若心外無法唯聽無

說者. 云何佛言. 我已所說法如手中葉. 又佛

皆自說我成佛來不說一字等. 答. 古釋云.

林中葉喩據爲其緣令諸有情識變法解. 名

我已說如手中葉. 未爲作緣. 衆生自心未起

法解. 名我未說如林中葉. 約爲增上名說未

說. 又唯識鏡. 問云. 此中旣云佛皆自說. 何

故乃言佛不說法. 豈非自語相違過耶. 答. 此

亦是可聞者自識變生. 佛實不說. 但爲增上

也. 衆生識上變此言故. 故引爲證問. 但了

下	欄

一心能成深觀者. 若無位次. □白何分. 須合

敎乘以□訛濫. 敎觀雙辯方契佛心答. 誠

如所言. 闕一不可. 圓敎觀心須明六卽. 以三

觀故[&FFFF]#數他寶. 以六卽故無增上心. 然心非

數量.  豈有四六之文. 理合幽玄. 誰分淺深之

位. 但爲證入有異. 俄分四敎之門昇進亦殊.

故列六卽之位此出台敎止觀正文. 簡慢濫

於初心. 證究竟於後位. 止觀云. 約六卽顯是

者. 問. 爲初心是後心是. 答. 如論云. 焦炷非

初. 不離初. 非後. 不離後. 若智信具足. 聞一

念卽是. 信故不謗. 智故不懼. 初後皆是. 若無

信. 高推聖境非己智分. 若無智. 起增上慢謂

己均佛. 初後俱非. 爲此事故須知六卽. 謂理

卽·名字卽·觀行卽·相似卽·分眞卽·究竟卽.

此六卽者. 始凡終聖. 始凡故除疑怯. 終聖故

除慢大. 理卽者. 一念心卽如來藏理. 如故卽

空. 藏故卽假. 理故卽中. 三智一心中. 具不可

思議. 三諦一諦非三非一. 一色一香一切法

一切心亦復如是. 名爲理卽菩提. 亦是理卽

止觀. 卽寂名止. 卽照名觀. 名字卽者. 理雖卽

是日用不知. 以未聞三諦. 全不識佛法. 如牛

羊眼不解方隅. 或從知識. 或從經卷聞上所

說一實菩提. 於名字中通達解了. 知一切法

皆是佛法. 是爲名字卽菩提. 亦是名字止觀.

若未聞時. 處處馳心. 旣得聞已攀覓心息名

止. 但信法性不信其諸. 名爲觀. 觀行卽者. 若

但聞名口說. 如蟲食木. 偶得成字. 是蟲不

知是字非字. 旣不通達. 寧是菩提. 必須心觀

明了理慧相應. 所行如所言. 所言如所行. 華

經數: 二○一六

經名: 宗鏡錄卷第三十七

頁數: 六三三

上	欄

首云. 言說名不行. 我不以言說. 但心行菩提.

此心口相應. 是觀行菩提釋論云. 四句評聞

慧具足. 如眼得日照了無僻. 觀行亦如是. 雖

未契理. 觀心不息. 如首楞嚴中射的喩. 是名

觀行菩提. 亦名觀行止觀. □ 作此想名觀. 餘

想息名止. 相似卽菩提者. 以其逾觀逾明逾

止逾寂. 如射□的名相似觀慧. 一切世間治

生産業不相違背. 所有思想籌量. 皆是先佛

經中所說. 如六根淸淨中說. 圓伏無明名止.

似中慧名觀. 分眞卽者. 因相似觀力入銅輪

位. 初破無明見佛性. 開寶藏顯眞如. 名發心

住. 乃至等覺. 無明微薄智慧轉著. 如從初月

至十四日月光垂圓闇垂盡. 若人應以佛身

得度者. 卽八相成道. 應以九法界身得度者.

以普門示現. 如經廣說. 是名分眞菩提. 亦名

分眞止觀分眞智斷. 究竟卽菩提者. 等覺一

轉入于妙覺. 智光圓滿不復可增. 名菩提果.

大涅槃斷更無可斷. 名果果. 等覺不通. 唯佛

能通. 過茶無道可說. 故名究竟菩提. 亦名究

竟止觀. 古德約四敎明六卽者. 若藏敎執色

爲有. 施拙度破析之因. 成但空陸斷之果. 通

敎執色心是空. 了緣生無性之宗. 失中道不

空之理. 別敎從心生十法界. 心但有能生十

界之理性. 未卽便具十界之因果. 如從地生

一切草木. 但從一心. 次第生十界也. 圓敎心

具十法界. 不待能所生. 亦無前後際. 只一念

是十界. 只十界是一念. 一切時. 一切處. 一切

法. 念念中體常圓滿. 塵沙萬德不欠少一分.

八萬惑業不除斷一分. 不謂佛是果頭極聖.

中	欄

我未證得. 不謂凡是底下穢濁. 我應捨離. 總

覽法界在一念心頭. 如一圓珠瑩徹明白. 圓

解更無覺觀. 進修亦不見有凡聖. 取捨分別

妄念悉盡也. 以初圓信人未得純淨. 煩惱有

厚薄. 習氣有淺深. 分別難忘. 攀緣易起. 心

色觀淺惑重境强. 於對治之中故分六卽. 是

以凡夫心性本體實齊上聖. 但凡夫未能常

用本. 隨境生心. 分別計校千差萬別. 雖在

人道心多不定. 或發地獄心. 或發餓鬼畜生

心. 何肉人天善道. 何肉三乘聖道. 無始妄習

何能頓遣. 雖有見解未能常照. 故是凡也. 若

生死卽涅槃. 煩惱卽菩提. 是理卽. 若能暫照

諦理卽坐佛座. 證佛身用佛法. 當此一念圓

現時. 不見十方佛異我此身此念也. 解而未

修. 是名字卽. 念有分數. 名觀行卽. 念1似於

境. 名相似卽. 境入於念. 名分眞卽. 無境無

念. 名究竟卽. 雖六常一. 何凡何聖. 雖一常

六. 凡聖天絶又六而常一故言卽. 一而常六

故初後不齊. 當觀念時. 非一非六. 又譬如不

離貧女家得金卽也. 貧女得金卽富. 可喩衆

生卽佛. 取金有次第. 豈非六乎. 耘除草穢觀

行伏惑也. 掘土近金. 似易物未分明. 豈非相

似收得一分. 豈非分眞盡得受用. 女人歡喜.

豈非究竟耶. 是以頓悟宗已. 復須言行相應.

旣得本淸淨. 又須離垢淸淨. 如大集經偈云.

遠離一切諸煩惱. 淸淨無垢猶眞實. 其心能

作大光明. 是名寶八陀羅尼. 又云. 若有不覺

一切境界及自境界. 如是之人則能調伏

問. 如來無密語迦葉不覆藏. 則衆生心常自

下	欄

明現. 何須敎觀開示廣論橫□答. 只爲佛

之知見[&FFFF]#在衆生心. 雖然顯現而迷者不知.

以客塵所覆妄見所障. 雖有如無. 似世間寶

藏爲物所覆莫有知者. 是以須的示其寶處.

令親得見. 遂獲其寶利濟無窮. 此亦如是. 因

斯方便之門得見心寶. 遂以緣了. 資發親得

現前. 智藏□隆法財具足. 有玆勝利敎跡非

虛如大涅槃經云. 譬如大海雖同一鹹. 其中

亦有上妙之水. 味同於乳. 喩如雪山雖復成

碑種種功德多生諸藥. 亦有毒草諸衆生身

亦復如是. 雖有四大毒蛇之種. 其中亦有妙

藥. 大王所謂佛性非是作法. 但爲煩惱客塵

所覆. 若刹利婆羅門毘舍首陀能斷除者.

卽見佛性成無上道. 所以古德云. 開物性原

者. 良以衆生性含智海識洞眞空. 但衣蔽明

珠室埋□藏. 要假開示令其悟入. 須憑觀慧

以契無生. 2又欲廣其義用. 須明橫□法門.

□唯一心. 橫遍一切. 心非橫□. 橫□是心. 隱

顯同時卷舒無□. 念念相卽法法融通. 將□

約橫. 則無橫而不□. 一一法皆至心原. 將橫

約□則無□而不橫. 具一切句. 及一一句皆

廣等法界. 所以義海云. 體無別異. 擧則全

鋒. 理不殊途. 談皆頓顯. 良由二邊相盡差別

體融. 隨智卷舒應機屈曲. 是故言起卽起誰

云路之不通. 擧多卽多. 孰談法之無在. 故知

立敎皆爲對機. 機宜不同. 敎分多種. 且如觀

色一法. 五敎證入不同. 初小乘見是實色. 不

說性空. 初敎見此色法. 從緣所成. 必無自性.

卽空無所有如波歸水. 終敎見色空無□以

經數: 二○一六

經名: 宗鏡錄卷第三十七

頁數: 六三四

上	欄

眞空不守自性隨緣成色. 卽是幻色. 遂賴空

成. 卽此賴空之色虛相無體. □自性盡而空

現. 是故色卽空而常泯. 空卽色而常存. 要

由自盡之色方是空色. 成色之空乃是眞空.

擧體互融無有障□. 如水入波. 頓敎一色法

無非眞理所收. 是故此色卽眞理一味等. 更

無別法而可顯說. 水波雙絶. 圓敎起卽全收.

一多互攝. 同時成立. 一塊圓明. 隨擧卽色.

隨擧卽空. 義味自在隨智取用. 何以故. 隨擧

一門無不顯現. 古德云. 皆本一心而貫諸法.

夫一心者. 萬法之總也. 分而爲戒定慧. 開

而爲六度. 散而爲萬行. 萬行未嘗非一心. 一

心未嘗違萬行. 然則一心者. 萬法之所生而

不屬於萬法. 得之者. 則於法自在矣. 見之

者. 則於敎無□矣. 本非法不可以法說. 本非

敎不可以敎傳. 豈可以軌跡而尋哉. 故知但

硏精一法. 內照分明. 自然柔軟. 入神順法界

之性. 無心合道. 履一際之門. 所以大智度論

云. 以人心多散. 如狂如賊如醉. 一心敬愼是

諸功德初門. 攝心得禪便得實智慧. 得實智

慧便得解脫. 得解脫便得盡苦. 如是等事皆

從一心得. 華嚴私記云. 無縛無著□向者. 只

了一切皆如故. 所以無縛著耳. 知一切皆無

縛脫. 一法旣爾. 一切法皆然. 所以一切法卽

一法. 一法卽一切法. 若一切法皆無性. 卽是

分身佛集. 寶塔出現須彌入芥耳. 如是洞達

一解千從. 則知佛向無所有中出生. 法於畢

竟空中建立. 以無生無性故. □轉由心. 遂得

集散同時大小卽入. 所以森羅義趣報化影

中	欄

像. 乃至無量德業廣大神通. 於宗鏡中一時

顯現. 且如龍蜃等類全是業果生死之身. 尙

現不思議之力用. 何肉悟根本心具如實智.

而不能現廣大之神用乎. 如華嚴經云. 佛子.

如羅○阿脩羅王. 本身長七百由旬. 化形長

十六萬八千由旬. 於大海中出其半身. 與須

彌山而正齊等. 佛子. 彼阿脩羅王. 雖化其身

長十六萬八千由旬. 然亦不壞本身之相. 諸

[&FFFF]#界處悉皆如本. 心不錯亂. 不於變化身而

作他想. 於其本身生非己想. 本受生身□受

諸樂. 化身常現種種自在神通威力佛子. 阿

脩羅王有貪□癡具足□慢. 尙能如是變現

其身. 何肉菩薩摩訶薩. 能深了達心法如幻.

一切世間皆悉如夢. 一切諸佛出興於世. 皆

如影像. 一切世界猶如變化. 言語音聲悉皆

如響. 見如實法. 以如實法而爲其身. 知一切

法本性淸淨. 了知身心無有實體. 其身普住

無量境界. 以佛智慧廣大光明. 淨修一切菩

提之行. 乃至如有幻師隨於一處作諸幻術.

不以幻地故壞於本地. 不以幻日故壞於本

日. 菩薩摩訶薩亦復如是. 於無國土. 現有

國土. 於有國土現無國土. 於有衆生現無衆

生. 於無衆生現有衆生. 無色現色. 色現無

色. 初不亂後. 後不亂初. 菩薩了知一切世

法. 悉亦如是同於幻化. 知法幻故知智幻. 知

智幻故知業幻. 知智幻業幻已起於幻智. 觀

一切業如世幻者. 不於處外而現其幻. 亦不

於幻外而有其處. 菩薩摩訶薩亦復如是. 不

於虛空外入世間. 亦不於世間外入虛空. 何

下	欄

以故. 虛空世間無差別故. 住於世間亦住虛

空. 菩薩摩訶薩. 於虛空中. 能見能修一切

世間種種差別妙莊嚴業. 於一念頃. 悉能了

知無數世界. 若成若壞. 亦知諸劫相續次第.

能於一念現無數劫. 亦不令其一念廣大. 菩

薩摩訶薩. 得不思議解脫幻智. 到於彼岸. 住

於幻際. 入世幻數. 思惟諸法. 悉皆如幻. 不

違幻世. 盡於幻智. 了知三世與幻無別. 決定

通達心無邊際. 如諸如來住如幻智其心平

等. 菩薩摩訶薩亦復如是. 知諸世間皆悉如

幻. 於一切處皆無所著. 無有我所. 如彼幻師

作諸幻事. 雖不與彼幻事同住. 而於幻事亦

無迷惑. 菩薩摩訶薩亦復如是. 知一切法到

於彼岸. 心不計我能入於法. 亦不於法而有

錯亂. 問. 只如自心如何觀耶答. 性該始

終之際. 體非起盡之緣. 體遍迷悟之中. 性非

解惑之事. 又云. 夫心原本淨. 無爲無數. 非

一非二. 無色無相. 非偏非圓. 雖復覺知. 亦無

覺知. 若念未念四運檢心畢竟□得. 豈可次

第不次第偏圓觀耶. 猶如虛空等無有異. 此

之心性畢竟無心. 有因緣時亦得明心. 旣有

論心. 卽有方便正觀之義. 譬如虛空亦有陰

陽時雨. 心亦如是. 雖無偏圓亦論漸頓. 若觀

心具有性得三諦性得三觀. 及一切法無前

無後. 無有次第. 一念具足十法界法. 若觀心

非空非有. 則一切從心生法亦非空非有. 如

是等一切諸法在一心中. 當知觀此心原與

如來等. 若作如此圓觀. 其人行住坐臥皆應

起塔生如來心. 如此觀心名觀佛心也. 輔行

經數: 二○一六

經名: 宗鏡錄卷第三十七

頁數: 六三五

上	欄

記云. 心造卽是心具. 故引心造之文以證心

具. 華嚴經偈云. 心如工□師. 造種種五陰

一切世界中. 無法而不造. 如心佛亦爾. 如

佛衆生然. 心佛及衆生. 是三無差別. 若人

欲心知三世一切佛. 應當如是觀. 心造諸如

來. 不解今文. 如何消偈心造一切三無差別.

言心造者. 不出二意. 一者約理. 造卽是具.

二者約事. 不出三世. 三世又三. 一者過造於

現. 過現造當. 如無始來及以現在. 乃至造於

盡未來際. 一切諸業. 不出十界百界千如三

千世間. 二者現造於現. 卽是現在同業所感.

逐境心變. 名之爲造. 以心有故一切皆有. 以

心空故一切前. 如世一官所見不同. 是畏

是愛. 是親是怨. 三者聖人變化所造. 亦令

衆生變心所見. □由現具方有事用. 今欲修

觀但觀理具. 俱破俱立俱是法界. 任運攝得

權實所現. 又問. 此不思議. 亦約次第. 以釋十

法界. 與思議何別. 答. 其實無別. 思議乃作

從心生說. 不思議作一心具說. 若能如上信

解福德無量. 佛親比校萬行難偕. 如法華經

偈云. 若人心佛慧. 於八十萬億. 那由他劫

數. 行五波羅蜜. 於是諸劫中. 布施供養佛. 及

緣覺弟子幷諸菩薩衆. 珍異之飮食. 上服與

臥具□檀立精舍. 以園林莊嚴. 如是等布施.

種種皆微妙. 盡此諸劫數. 以□向佛道. 若復

持禁戒. 淸淨無缺漏. 心於無上道. 諸佛之所

歎. 若復行忍辱. 住於調柔地. 設衆惡來加. 其

心不傾動. 諸有得法者懷於增上慢. 爲此所

輕惱. 如是亦能忍. 若復勤精進. 志念常堅固.

中	欄

於無量億劫. 一心不懈息. 又於無數劫. 住

於空閑處. 若坐若經行. 除睡常攝心. 以是

因緣故. 能生諸禪定. 八十億萬劫. 安住心

不亂. 持此一心福. 願心無上道. 我得一切智.

盡諸禪定際. 是人於百千萬億劫數中. 行此

諸功德. 如上之所說. 有善男女等. 聞我說壽

命. 乃至一念信. 其福過於彼. 文句疏釋云. 一

念信解者. 謂隨所聞處豁爾開明. 隨語而入

無有□□. 信一切法皆是佛法. 又信佛法不

隔一切法. 不得佛法. 不得一切法. 而見一切

法亦見佛法. 卽一而三卽三而一. 亦是行於

非道通達佛道. 行於佛道通達一切道. 不得

佛道一切道. 而通達佛道一切道. 無所有而

有. 而有無所有. 非所有非無所有. 如門前路

通達一切東西南北劃無壅□. 眼耳鼻舌身

意凡有所對. 悉亦如是. 無疑曰信. 明了曰

解. 是爲一念信解心也. 此一念信解心. 心

同佛心. 信齊佛信. 入眞實般若之性. 到究

竟解脫之原. 所以無量無數劫中修五波羅

蜜之功德. 校量信解宗鏡一念之功. 萬不及

一. 故云不識玄旨徒勞念靜. 是以先悟宗鏡

然後圓修. 理行無差方爲契當問. 如上觀

心如何是所入能入之門. 答. 能所之人. 唯

是一心. 約智而論假分能所. 所入卽所證一

心之理. 能入卽能觀一心之智. 又理是心之

體. 智是心之用. 猶如日光還照日體. 以此心

光復照心體. 則二而不二. 體用冥一. 不二而

二. 能所似分. 今約先德. 依華嚴宗立所入能

入二門. 先明所入者. 統唯一眞法界. 謂寂

下	欄

寥虛曠沖深包博. 總該萬有. 卽是一心. 體絶

有無. 相非生滅. 迷之則生死無窮. 解之則廓

然大悟. 爲總開示. 不知以何1□目强分理

事二門而理事渾融無有障□一事法界. 二

理法界. 略有二門. 一性淨門. 在纏不染. 性

□淸淨. 雖遍一切不同一切. 如濕之性遍於

動靜. 凝流不易. 淨穢□如. 二離垢門. 由對治

障盡. 隨位淺深. 體雖湛然隨緣有異. 三事理

無障□法界. 亦有二門. 一相卽無□門. 一心

法界含眞如生滅二門. 互相交徹不壞性相.

其猶攝水之波非靜攝波之水非動. 二形奪

無寄門. 謂無事非理. 故事非事也. 無理非事

故理非理也. 四雙融俱離. 性相渾然而有十

門. 一由離相故. 事壞而卽理. 二由離性故. 理

泯而卽事. 三由離相不壞相故. 事卽理而事

在. 以非事爲事. 四由離性不泯性故. 理卽

事而理在. 以非理爲理. 五由離相不異離性

故. 事理雙奪□超言念. 六由不壞不異不泯

故. 有初事理二界. 俱存爛然可見. 2七由不

壞不泯不異離相離性故. 爲一事理無□法

界. 使超視聽之妙法. 無不□通見聞. 絶思議

之深義. 未嘗□於言念. 八由以理融事令無

分劑. 如理之遍. 一入一切. 如理之包. 一切

入一. 故緣起之法. 一一各攝法界無盡. 九由

因果法各全攝故. 令普賢身中佛佛無盡. 佛

毛孔內菩薩重重. 十因果法界差別之法. 無

不□攝法界無遺故. 隨一一門一一位各攝

重重故. 廣刹大身輕塵毛孔. 皆無盡相. 以其

後一. 總融前九爲渾融門. 夫法界者. 卽一

經數: 二○一六

經名: 宗鏡錄卷第三十七

頁數: 六三六

上	欄

心之總名. 萬行之歸趣. 如華嚴論云. 從信住

行□向十地十一地及佛果. 總以法界爲果

體. 文殊爲法界理. 普賢爲法界智. 理智妙用

爲一佛門. 以此一門. 爲化群蒙分爲二法. 若

也逐根隨俗法門無盡. 若論實理. 不離無法

界之中一法. 一多無□. 名爲普賢. 始接童

蒙達無性理中. 妙簡正邪入無生慧. 名號文

殊. 亦名童子菩薩. 能同苦際. 興行利生. 治佛

家法. 名爲普賢. 二人參體. 名之爲佛. 本來自

在. 名爲法界. 從初徹後. 總此法界爲體. 更無

別法. 此品爲一切諸佛因果之大都. 亦是衆

聖賢所行之大路. 無出此也. 亦是自心一切

智王之所遊觀之大宅也. 亦是一切衆生之

所依. 故名法界. 二能入門有二. 一果海離於

說相. 二因門可寄言說. 今且略明無分別智

證理法界. 以爲五門. 一能所歷然. 謂以無

分別智證無差別理. 如日合空雖不可分. 而

日非空. 空非日光. 二能所無二. 以知一切

法卽心自性. 以卽體之智還照心體. 擧一全

收擧理收智. 智非理外. 擧智收理. 智體卽

寂. 如一明珠珠自有光光還照珠. 三能所俱

泯. 由智卽理故智非智. 以全同理無自體故.

由理卽智故理非理. 以全同智無自立故. 如

波卽水動相便虛. 如水卽波靜相亦隱. 動靜

兩亡. 性相齊離. 四存泯無□. 離相離性則能

所雙泯. 不壞性相能所歷然. 如波與水雖動

靜兩亡不壞波濕. 五擧一全收. 上列四門欲

彰義異. 理旣融攝曾無二原. 如海一滴具百

川味. 又所入境者. 卽不思議解脫境界. 何名

中	欄

不思議. 心言罔及故. 何法不思議. 卽解脫

境界. 解脫有二. 一作用解脫. 作用自在脫拘

□故. 二離障解脫. 具足二智脫二障故. 二障

者. 卽煩惱所知二障. 煩惱障事. 所知障理. 一

切衆生不證眞心. 皆爲二障所纏. 由內離障.

外用無○. 二義相成總名解脫. 境界有二. 一

分劑境. 如國疆域各有分劑. 佛及普賢德用

分劑無能及故. 二所知境界. 事理無邊. 唯佛

普賢方究盡故. 由證所知無邊之境. 故成德

用無有邊涯. 二亦相成總爲境界. 此二不二

故不思議. 又能入者. 卽普賢行願. 又人與法

俱稱普義. 若約人卽普賢. 若約法卽普法. 所

言入者. 能所契合泯絶無寄. 一入全眞. 方爲

眞入. 又不入而入. 以智體卽如. 如外無法而

可攀緣. 故無可入. 心行處滅. 寂然無入. 不

失照用故. □以一如而觀諸法. 故名而入. 此

二無□. 方爲眞入. 又佛境入無所入有三. 一

約一切衆生卽如來藏. 更何所入. □迷之悟

故云證入. 二約理. 非卽非異故云入無所入.

三約心. 境心冥眞境故說爲入. 若有所入. 境

智未亡. 豈得稱入. 實無所入. 方名眞入. 又

入不入二義. 上約緣起相由門. 今法性融通

門者. 卽性之一字. 夫法性融通要不壞相而

卽眞性. 入則壞緣起者. 無可相入. 不入則壞

性者. 則性不遍一切法故. 由不壞性相. 方是

法性融通義也. 二又要由不入方能入耳者.

亦通二門. 唯就相說. 若約緣起門. 要由諸

緣歷然不入. 方得相資遍相入耳. 若約法性

融通門者. 要由事相歷然. 方隨理融入一切

下	欄

法. 故說若唯約理無可卽入. 若雙約性相上

第一義. 相卽不入. 性卽能入. 若獨相獨性

俱不能入. 要二相融方能入. 又若約體空則

無來無入. 若唯約性無可卽入. 若約相不壞

如本無差者. 或唯約事不能卽入. 以性融相

故得互入. 是顯正入義. 謂不異理之一事. 全

攝法性. 時令彼不異理之多事. 隨所依理皆

於一中現等一事攝理旣爾. 多事攝理亦然.

則一事隨所依理. 皆於多中現. 故得互入. 是

法性融通門. 以此一門能入萬法. 故法華疏

云. 以實相入眞. 決了聲聞法. 是諸經之王.

實相入俗. 一切治生産業皆與實相不相違

背. 實相入中. 諸法無非佛法. 若入此三觀卽

是入一切法. 以諸法不出三諦故問. 十住

菩薩證入之時. 唯一眞如無有境界. 云何復

說分劑二種境界. 答. 此是不思議境界. 非

同情執. 或存或泯. 或總合或俱離. 不出一心

而論舒卷. 若存非立心外之法. 是存其全理

之事. 若泯非壞全事之理. 是泯其體外之見.

則不□心1鏡而一味. 不壞一味而心境. 故華

嚴經頌云. 如來甚深境. 其量等虛空. 一切

衆生入. 而實無所入. 問. 若正觀成時. 以

有心成. 以無心成答. 夫入此宗. 不可以有

無心. 不可以能所辯. 若以有念析歸無念. 此

念還成有. 若以無心作空無會者. 卽成斷滅.

皆落意地不出見知. 又若逆之. 則不合事理.

若順之. 又成能所. 只可以妙會. 不可以事心.

所以華嚴會意云. □須除念會意無間相續

順法修行. 若動念起心卽入魔網. 以法不動

經數: 二○一六

經名: 宗鏡錄卷第三十八

頁數: 六三七

上	欄

念故. 順法卽念除. 我見是妄心. 違法故生死.

是知法無動念. 不可以有念心. 又非無念. 不

可以無心得. 應可玄會取其意耳. 如說有不

有無不無等. 但動心卽寂. 是彼法故名順法

也. 若以心順於法. 卽有能所. 非順法也. 故維

摩經云. 法離一切觀行. 肇師云. 法本無相. 非

觀行之所能見. 見之者. 其唯無觀乎. 如赤水

心於玄珠. 罔象而得之. 故云藏於身. 不藏

於川在於心. 不在乎水. 故莊子云. 黃帝遊

於赤水之北. 登崑崙之丘. 南望遺其玄珠. 使

智索之. 而不得. 使□婁索之. 而不得. 乃因罔

象得之. 黃帝曰. 異哉罔象. 乃可得之. 夫眞不

可以定心. 故無心以得之. 如弄珠吟云. 罔象

無心□得珠. 能見能聞是虛僞. 然雖不落見

聞. 又非無知覺. 如融大師信心銘云. 惺惺了

知見網轉彌. 寂寂無見闇室不移. 惺惺無妄

寂寂寥亮. 寶印眞宗森羅一相. 所以無念者.

卽念而無念. 以念無自性. 緣起卽空又緣起

者. 皆是眞性中緣起. 豈屬有無. 乃至卽生無

生. 卽滅無滅亦復如是. 故寶藏論云. 若言其

生. 無狀無形. 若言其滅. 今古常靈. 又云. 是

以斬首陸形. 其無以損生. 金丹玉屑. 其無以

養生. 故眞生不滅. 眞滅不生. 可謂常滅. 可謂

常生. 其有愛生惡滅者. 斯不悟常滅. 愛滅惡

生者. 斯不悟常生. 心嘉集云. 故知妙道無形.

萬像不乖其致. 眞如寂滅. 衆響靡異其原. 迷

之則見倒惑生. 悟之則順違無地. □寂非有.

緣會而能生. 峨○非無. 緣散而能滅. 滅旣非

滅. 以何滅滅. 生旣非生. 以何生生. 生滅旣虛

中	欄

實相常住矣. 華嚴疏云. 生之無生. 眞性湛

然. 無生之生. 業果宛然. 是知若卽念存有

念. 卽是常見. 離生心無生. 卽是斷見. 皆不

達實相無生無滅之理. 若正了無生則無生

無不生. 豈定執有生無生之二見乎. 所以云.

誰無念誰無生. 若實無生無不生. 喚取機關

木人問. 心佛施功早晩成. 若以息念歸無念.

如同寒木死陸. 與木人何別. 豈有成佛之期

耶. 斯乃尙未知卽念而無念. 寧知一念. 頓圓

乎. 如有問言. 夫妙行者. 統唯無念. 今見善見

惡. 願離願成. 疲役身心. 豈當爲道. 答. 若斯

見者. 離念心於無念. 尙未得於眞無念也. 肉

念無念之無□耶. 又無念. 但是行之一也. 豈

成一念頓圓. 此一念頓圓之旨. 非意解所知.

唯忘情可以契會. 如悟玄序云. 夫玄道者. 不

可以設功得. 聖智者. 不可以有心知. 眞諦者.

不可以存我會. 至功者. 不可以營事爲忘言

者. 可以道合. 虛懷者. 可以理通. 冥心者. 可

以眞一. 遺智者. 可以聖同. 雖云道合. 無心於

合合者合焉. 雖云聖同. 不心於同同者同焉.

無心於合則無合無散. 不心於同則無異無

同. 超非於百非之外. 非所不能非焉. 忘是於

萬是之前. 是所不能是焉. 是所不能是. 則無

是矣. 非所不能非. 則無非矣. 無異無同則怨

親不二. 無非無是則毁讚常一. 是以忘言者

捨. 筌Ｃ也. 虛懷者. 離取著也. 冥心者. 不已

見也. 遺智者. 泯能證也. 若運心合道則背道.

若起念心同則失同. 若爲是所是則沒是. 若

爲非所非則比非. 以要言之. 但得直下無心.

下	欄

則同異俱空. 是非咸泯. 斯泯亦泯. 玆空亦空.

此猶寄言因跡對待. 若得絶待頓悟一心. 唯

契相應不俟更說

宗鏡錄卷第三十七

*丁未歲分司大藏都監開板

宗鏡錄卷第三十八

*慧日永明寺主智覺禪師延壽集

夫初後之位不離本覺. 能所之化唯是一心.

若悟本稱覺則本不可得. 若不可得行位徒

施. 得與不得其旨如何答. 得而不得始本

之覺無差. 不得而得妙證之時玄會. 如金剛

三昧經云. 佛言. 善男子. 五位一覺. 從本利

入. 若化衆生從其本處. 舍利弗言. 云何從其

本處. 佛言. 本來無本處. 於無處本際入實. 發

菩提而當成聖道. 何以故. 善男子. 如手執彼

空. 不得非不得. 論釋云. 擧疑發起云. 若本處

應得入. 若得入非無本處. 爲遣是疑故引喩

釋. 手執彼空者. 手執喩能入之行處. 空喩所

入之本. 不得者. 虛空無形可握故. 非不得

者. 握內不無虛空故. 本利亦爾. 本來無本處

性故不可得. 無本之本不無故非不可得也.

斯則悟本稱得. 非向外心. 若有所心卽是失

本. 又若有所得不得菩提. 以無得故. 出生菩

提故. 又無得之法非在得外. 要心一切法方

盡無得之原. 如發菩提心論云. 於無法中說

諸法相. 於無得中說有得法. 如見之事諸佛

經數: 二○一六

經名: 宗鏡錄卷第三十八

頁數: 六三八

上	欄

境界. 然雖心一切法. 以了無得故卽無所依.

無所心中吾故心之耳. 故大寶積經云. 佛問

文殊. 依何正修行. 文殊曰. 正修行者. 爲無所

依. 釋曰. 凡有言敎所詮. □證一心之義. 若心

外見法. 是邪修行. 則有所依故. 若正修行不

依一物. 所依旣寂. 能依亦亡. 能所俱空. 邪正

雙泯卽正修行矣. 無生義云. 經言. 法離眼耳

鼻舌身意. 是故六根不能取. 故言學者無取.

大智度論言. 譬如[&FFFF]#Ｃ蟲處處能集. 唯不能

集火中. 衆生意識亦復如是. 預是可聞見法

悉皆能緣. 而不能緣般若. 故知般若性離意

不能取. 又能取之人. 性復自空故不能取.

若以眼取. 如經言. 眼性復言. 若以耳取耳性

又空. 若以手取手性又空. 若以意取意性又

空. 人與法共是一如. 如不能取得如也. 空不

能取得空. 卽是學者無取. 故言無得. 又一念

心起有二種覺. 一約有心者. 察一念□起. 後

念不續. 卽不成過. 所以禪門中云. 不□念

起. 唯慮覺遲. 又云. 瞥起是病. 不續是藥. 以

心生卽是罪生時故. 是以初心攝念爲先. 是

入道之階漸. 如諸經要集云. 攝心一處. 便是

功德叢林. 散慮片時. 卽名煩惱羅刹. 所以曇

光釋子. 降猛虎於膝前. 螺□仙人. 宿巢禽

於頂上. 乃至森羅不能自觸要須因倚諸根

內想感發. 何以知然. 今有心感於內事發於

外. 或緣於外起染於內. 故知內外相資表裏

遞用. 君臣心識不可備捨. 故經云. 心王若

正則六臣不邪. 識意□比則其主不明. 今悔

六臣. 當各□愧暇禦六根不令馳散也. 法句

中	欄

經心意品云. 昔佛在世時有一道人. 在河邊

樹下學道. 十二年中貪想不除. 走心散意. 但

念1六欲目色耳聲鼻香口味身受心法. 身靜

意遊. 曾無寧息. 十二年中不能得道. 佛知可

度化作沙門. 往至其所. 樹下共宿. 須臾月

明. 有龜從河中出來至樹下. 復有水狗飢行

心食. 與龜相逢. 便欲□龜. 龜縮其頭尾及

其四脚. 藏於甲中. 不能得□. 水狗小遠. 復

出頭足. 行步如故. 不能奈何. 逆便得脫. 於是

道人問化沙門. 此龜有護命之鎧. 水狗不能

得其便. 化沙門答言. 吾念世人. 不如此龜.

不知無常. 放恣六情. 外魔得便. 形壞神去.

生死無端. 輪轉五道. 苦惱百千. 皆意所造.

宜自勉勵心滅度安. 於是化沙門卽說偈言.

藏六如龜. 防意如城. 慧與魔戰. 勝則無患. 是

以意地若息則六趣俱閑. 一切境魔不能爲

便. 如龜藏六. 善護其命. 起信論云. 若後念覺

知前念. 此雖名覺猶爲不覺. 故約有心說. 以

是初行凡夫故. 二約無心者. 知初起時卽無

初相. 不待後念更滅. 以正生一念之時畢竟

不可得故. 如五十校計經云. 菩薩問佛言. 罪

生復滅. 何以故. 我了不見. 佛問諸菩薩. 汝曹

心寧轉不. 諸菩薩報佛言. 我心轉生. 設我心

不轉生. 亦不能與佛共語. 佛問諸菩薩言. 若

心生時. 寧還自覺心生不. 諸菩薩言. 我但識

見因緣時. 不覺初起生時. 佛言. 如汝所說.

尙不能知心初生時. 何能無罪. 故知不察最

初一念因成之假. 寧[&FFFF]#後念相續成事之過

乎. 以一切生死煩惱皆因不覺故. 若智爲先

下	欄

導. 咎何由生. 又若了心外無法. 則情想不

生. 不用加功. 直入不思議地. 如淸□□云.

經明十地法體心言路絶. 釋不思議. 謂言語

道斷心行處滅. 據法望情名不思議. 以其法

外本無情故. 其義云何. 情相之興原由妄想.

妄想故便有相生. 以依相故復起心想. 隨名

取實. 卽是覺觀. 依此覺觀便起言說. 依言說

已復起妄心想. 取所說法. 此卽言語. 以之

爲道. 心以爲行. 於是相想熾然不息. 今契

法實滅除妄想. 相卽不生. 相不生故立名心

滅. 名心滅故名卽不生. 名不生故覺觀不起.

覺不起故言說隨亡. 言說亡故不復依言取

於所說不取說故言語道斷心行處滅. 心行

滅故名不思議. 以法出情心言不及故不思

議. 是知妄想心亡境界緣滅. 如2炙病得穴永

斷病原. 可謂覺寶之良醫矣問. 諸法所生

唯心所現者. 若從心現卽自性癡. 若執緣. 生

卽他性癡. 若心緣和合而生卽共性癡. 若非

心非緣而生卽無因緣. 如何通明[&FFFF]#墮四執

答. 若論四性實智. 於自相門中俱不可說.

若以四悉檀智. 於共相門中亦可得說. 如止

觀問. 心起必託緣. 爲心具三千法爲緣具. 爲

共具. 爲離具. 若心具者. 心起不用緣若緣

具者. 緣具不關心. 若共具者. 未共各無. 共

時安有. 若離具者. 旣離心離緣. 那忽心具

四句尙不可得. 云何具三千法耶. 答. 地人云.

一切解惑眞妄依持法性. 法性持眞妄. 眞妄

依法性也. 攝大乘論云. 法性不爲惑所染. 不

爲眞所淨. 故法性非依持言依持者. 阿賴耶

經數: 二○一六

經名: 宗鏡錄卷第三十八

頁數: 六三九

上	欄

是也. 無沒無明盛持一切種子. 若從地師則

心具一切法. 若從攝師則緣具一切法. 此兩

師各據一邊. 若法性生一切法者. 法性非心

非緣. 非心故而心. 生一切法者. 非緣故亦應

緣生一切法. 何得獨言法性是眞妄依持耶.

若言法性非依持賴耶是依持. 離法性外別

有賴耶依持. 則不關法性. 若法性不離賴耶.

賴耶依持卽是法性依持. 何得獨言賴耶是

依持. 又違經. 經言. 非內非外亦非中間. 亦

不常自有. 又違龍樹. 龍樹云. 諸法不自生.

亦不從他生. 不共不無因. 更就譬檢. 爲當依

心故有夢. 依眠故有夢. 眠法合心故有夢. 離

心離眠故有夢. 若依心有夢者. 不眠應有夢.

若依眠有夢者. 死人如眠應有夢. 若眠心兩

合而有夢者. 眠人那有不夢時. 又眠心各有

夢. 合可有夢. 各旣無夢. 合不應有. 若離心

離眠而有夢者. 虛空離二. 應常有夢. 四句

心夢尙不得. 云何於眠夢見一切事. 心喩法

性. 夢喩賴耶. 云何偏據法性賴耶生一切法.

當知四句心心不可得. 心三千法亦不可得.

旣橫從四句生三千法不可得者. 應從一念

心滅生三千法耶. 心滅尙不能生一法. 云何

能生三千法耶. 若從心亦滅亦不滅生三千

法者. 亦滅亦不滅. 其性相違. 猶如水火二俱

不立. 云何能生三千法耶. 若謂心非滅非不

滅生三千法者. 非滅非不滅. 非能非所. 云何

能生三千法耶. 亦縱亦橫心三千法亦不可

得. 非縱非橫心三千法亦不可得. 言語道斷

中	欄

心行處滅. 故名不可思議境. 大涅槃經云.

生生不可說. 生不生不可說. 不生生不可說.

不生不生不可說. 卽此義也. 當知第一義中

一法不可得. 肉三千法. 世諦中. 一心尙具無

量法. 肉三千耶. 如佛告德女. 無明內有不

不也. 外有不. 不也. 內外有不. 不也. 非內非

外有不. 不也. 佛言. 如是而有. 大涅槃經云.

有因緣故亦可得說. 謂四悉檀因緣也. 雖四

句冥寂. 慈悲憐愍. 於無名相中假名相說. 或

作世界說心具一切法. 聞者歡喜. 如言三界

無別法唯是一心造. 卽其文也. 或說緣生一

切法. 聞者歡喜. 如言五欲令人墮惡道. 善知

識者是大因緣. 所謂化導令得見佛. 卽其文

也. 或言因緣共生一切法. 聞者歡喜. 如偈

言. 水銀和眞金. 能塗諸色像. 功德和法身. 應

現處處往. 卽其文也. 或言離生一切法. 聞者

歡喜. 如言十二因緣非佛作. 非天人脩羅作.

性自爾. 卽其文也. 此四句卽世界悉檀說. 心

生三千一切法. 云何爲人悉檀. 如言佛法如

海. 唯信能入. 信則道原功德母. 一切善法

由之生. 汝但發三菩提心是則出家. 禁戒具

足. 聞者生信. 卽其文也. 或說緣生一切法.

如言若不値佛. 當於無量劫墮地獄苦. 以見

佛故得無根信. 如從伊蘭出生□檀. 聞者生

信. 卽其文也. 或說合生一切法. 如言心水澄

淸珠相自現. 慈善根力見如此事. 聞者生信.

卽其文也. 或說離生一切法. 如言非內觀得

是智慧. 乃至非內外觀. 得是智慧. 若有住

下	欄

著. 先尼梵志小信尙不可得. 肉捨邪入正. 聞

者生信. 卽其文也. 是爲爲人悉檀四句說心

生三千一切法也. 云何對治悉檀. 說心治一

切法. 如言得一心者. 萬邪滅矣. 卽其文也.

或說緣治一切惡. 如說得聞無上大慧明. 心

定如地不可動. 卽其文也. 或說因緣和合治

一切惡. 如言一分從思生一分從師得. 卽其

文也. 或說離治一切惡. 我坐道場時不得一

法. 1實空拳□小兒. 誘度於一切. 卽其文也.

是爲對治悉檀心破一切惡. 云何第一義悉

檀. 心得見理. 如言心開意解豁然得道. 或說

緣能見理. 如言須臾聞之卽得究竟三菩提.

或說因緣和合得道. □馬見鞭影卽得正路.

或說離能見理. 如言無所得卽是得. 已是得

無所得. 是名第一義四句見理. 何肉心生

三千法耶. 佛旨盡淨. 不在因緣共離. 卽

三諦是第一義諦也. 又四句俱皆可說. 說因

亦是. 緣亦是. 共亦是. 離亦是. 若爲盲人說乳

若貝若□若雪若鵠. 盲聞諸說卽得解. 乳卽

世諦是第一義諦. 當知終日說. 終日不說. 終

日不說. 終日說. 終日雙遮. 終日雙照卽破卽

立. 卽立卽破. 經論皆爾. 天親龍樹內鑒冷然.

外適時宜各權所據. 而人師偏解學者2局執.

遂興矢石各保一邊. 大乖聖道也. 若得此意

俱不可說俱可說. 若隨便宜者. 應言無明法

法性生一切法. 如眠法法心則有一切夢事.

心與緣合則三種世間三千相性皆從心起.

一性雖少而不無. 無明雖多而有不. 何者指

經數: 二○一六

經名: 宗鏡錄卷第三十八

頁數: 六四○

上	欄

一爲多. 多非多. 指多爲一一非少. 故名此心

爲不思議境也. 若解一心一切心. 一切心一

心. 非一非一切. 乃至遍歷一切皆是不可思

議境. 已上依台敎所說. 今依華嚴無□法界

自性緣起說不思議境界者. 如華嚴入法界

品中. 善財童子. 於毘慮遮那莊嚴藏大樓閣

前. 五體投地. 暫時斂念. 思惟觀察. 以深信

解大願力故. 入遍一切處智慧身平等門. 普

現其身. 在於一切如來前. 一切菩薩前. 一切

善知識前. 一切如來塔廟前. 一切如來形像

前. 一切諸佛諸菩薩住處前. 一切法寶前. 一

切聲聞□支佛及其塔廟前. 一切聖衆福田

前. 一切父母尊者前. 一切十方衆生前. 皆如

上說. 尊重禮讚盡未來際無有休息. 等虛空.

無邊量故. 等法界. 無障□故. 等實際. 遍一切

故. 等如來. 無分別故. 猶如影. 隨智現故. 猶

如夢. 從思起故. 猶如像. 示一切故. 猶如響.

緣所發故. 無有生. 遞興謝故. 無有性. 隨緣轉

故. 又決定知一切諸報皆從業起. 一切諸

果皆從因起. 一切諸業皆從習起一切佛興

皆從信起. 一切化現諸供養事. 皆悉從於決

定解起. 一切化佛從敬心起. 一切佛法從善

根起. 一切化身從方便起. 一切佛事從大願

起. 一切菩薩所修諸行從□向起. 一切法界

廣大莊嚴從一切智境界而起. 離於斷見. 知

□向故. 離於常見. 知無生故. 離無因見. 知正

因故離顚倒見. 知如實理故離自在見. 知不

由他故離自他見. 知從緣起故離邊執見. 知

法界無邊故離往來見. 知如影像故離有無

中	欄

見. 知不生滅故. 離一切法見. 知空無生故.

知不自在故. 知願力出生故. 離一切相見入

無相際故. 知一切法如種生芽故. 如印生文

故. 知質如像故. 知聲如響故. 知境如夢故.

知業如幻故. 了世心現故. 了果因起故. 了

報業集故. 了知一切諸功德法皆從菩薩善

巧方便所流出故. 善財童子. 入如是智. 端心

潔念. 於樓觀前. 擧體投地慇懃頂禮. 不思

議善根. 流注身心. 淸□悅1澤. 從地而起. 一

心瞻仰目不暫捨. 合掌圍□經無量□. 作是

念言. 此大樓閣是解空無相無願者之所住

處. 是於一切法無皆別者之所住處. 是了法

界無差別者之所住處. 是知一切衆生不可

得者之所住處. 是知一切法無生者之所住

處. 是不著一切世間者之所住處. 是不著一

切窟宅者之所住處. 是不樂一切聚落者之

所住處. 是不依一切境界者之所住處. 是離

一切想者之所住處. 是知一切法無自性者

之所住處. 是斷一切分別業者之所住處. 是

離一切想心意識者之所住處. 是不入不出

一切道者之所住處. 是入一切甚深般若波

羅蜜者之所住處. 是能以方便住普門法界

者之所住處. 是息滅一切煩惱火者之所住

處. 是以增上慧除斷一切見愛慢者之所住

處. 是出生一切諸禪解脫三昧通明而遊戱

者之所住處. 是觀察一切菩薩三昧境界者

之所住處. 是安住一切如來所者之所住處.

是以一劫入一切劫以一切劫入一劫而不壞

其相者之所住處. 是以一刹入一切刹. 以

下	欄

一切刹入一刹. 而不壞其相者之所住處. 是

以一法入一切法. 以一切法入一法. 而不壞

其相者之所住處. 是以一衆生入一切衆生.

以一切衆生入一衆生. 而不壞其相者之所

住處. 是以一佛入一切佛. 以一切佛入一佛.

而不壞其相者之所住處. 是於一念中而知

一切三世者之所住處. 是於一念中往詣一

切國土者之所住處. 乃至爾時善財童子. 恭

敬右□彌勒菩薩摩訶薩已. 而白之言. 唯願

大聖. 開樓閣門令我得入. 時彌勒菩薩前詣

樓閣. 迪指出聲其門卽開. 命善財入. 善財心

喜入已還閉. 見其樓閣廣博無量同於虛空

乃至自見其身. 遍在一切諸樓閣中. 具見種

種不可思議自在境界. 彌勒三生行菩薩行

八相成道之事. 爾時彌勒菩薩摩訶薩卽攝

神力. 入樓閣中迪指作聲. 告善財言. 善男

子. 起法性如是. 此是菩薩知諸法智因緣聚

集所現之相. 如是自性如幻如夢如影如像

悉不成就. 乃至譬如幻師作諸幻事. 無所從

來. 無所至去. 雖無去來. 以幻力故分明可

見. 彼莊嚴事亦復如是. 無所從來. 亦無所

去. 雖無來去. 然以慣習不可思議幻智力故.

及由往昔大願力故. 如是顯現. 釋曰. 迪指出

聲其門卽開者. 創發明處豁見性時. 名之爲

開. 入已還閉者. 所悟如本非從新得. 故云

還閉. 或云. 慈氏菩薩迪指出聲其門卽開者.

明聲是震動啓發之義. 迪指者. 去塵之義塵

亡執去法門自開. 善財入已其門還閉者. 以

迷亡智現. 名之爲開. 智無內外中間. 無出無